पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल प्रदेश में गर्मी के मौसम में बारिश और बर्फबारी का दौर जारी है। इससे प्रदेश का मौसम काफी ठंडा हो गया है। मौसम विभाग ने 9 मई तक के लिए कई जिलों में आंधी, तूफान, बारिश और बर्फबारी को लेकर येलो अलर्ट जारी किया है। साथ ही लोगों और पर्यटकों को ऊंचे क्षेत्रों में जाने से मना किया है।
मौसम विभाग के अनुसार, 9 मई तक प्रदेश का मौसम खराब रहेगा। 8 और 9 मई को मैदानी क्षेत्राें ऊना, बिलासपुर, हमीरपुर, कांगड़ा, ज्वालाजी, सोलन, नालागढ़, बद्दी, अर्की, सिरमौर, नाहन और पावंटा साहिब में मौसम के साफ रहने की संभावना है। लेकिन मध्च व उच्च क्षेत्रों लाहौल स्पीति, किन्नौर, चंबा, मंडी, कुल्लू, शिमला, सोलन व सिरमौर में कई जगहों पर बारिश और बर्फबारी हो सकती है।
6 व 7 मई को शिमला, मंडी, कुल्लू, चंबा, सोलन, सिरमौर, ऊना, बिलासपुर, हमीरपुर और कांगड़ा के लिए येलो अलर्ट जारी किया गया है। इन जिलों में तेज आंधी तूफान आ सकता है। बिजली गिरने की घटनाएं हो सकती हैं। तेज हवाएं चल सकती हैं। भारी बारिश भी हो सकती है। इसलिए लोगों से अपील की गई है कि वे घरों में ही रहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn